Columna de Winogradsky

La Columna de Winogradsky ye un simple dispositivu de cultivu de llarga diversidá de microorganismos. Inventao por Sergei Winogradsky, el dispositivu ye una columna d'agua estancao y barru mecío con una fonte carbonu comu periódicu (contién celulosa) o cascos de güevos (contienen carbonatu de calciu) y una fonte sulfuru comu yelsu (sulfatu de calciu) o xema güevu. Incubando la columna na lluz natural por meses obtiénse como resultáu un ambiente de gradiente aerobiu/anaerobiu y un gradiente sulfuru. Estos dos gradientes aliten el xorrecimientu d'estremaos microorganismos como Clostridium, Desulfovibrio, Chlorobium, Chromatium, Rhodomicrobium, Beggiatoa, tanto como los de munches otres especies de bacteries, cianobacteries y ocle.

La columna orixina bayura gradientes, dependiendo de los nutrientes añadíos, dende los cuales gran diversidá d'organismos ya mentaos pue xorrecer. La fas d'agua aerobia y les anaerobies de barru o tierra son perdistinguibles. Debio a la baxa solubilidá del oxíxenu ehí l'agua bien ceo tresfórmase n'anóxica haza la interfás ente barru y agua. Los fofotrofos anaerobios entovia tan presentes nuna llarga y estensa fas nel barru, hai entovia capacidá pa la creación de biofilms y pa la espansión de colonies, como pue vese nes imáxenes. L'ocle y otros fototrofos aerobios tan presentes a lo llargo la superficie y l'agua de la metá superior de les columnes. El xorrecimientu verde ye davezu atribuyío a esos organismos.

 Construcción 

La columna ye un bastu mecigayu d'ingredientes y les midíes nun son mui esautes. Un cristal llargu o tubu de plásticu (30cm llargu, >5cm anchu) ye enllenao hasta la so tercer parte con barru, avitando cualaquier trozu maera, escombros o burbuyes d'aire. Ye requerío un suplementu de ~0.25% carbonatu de calciu y ~0.50% sulfatu de calciu o sulfatu de sodiu. Mecío con dellos cachos de periódicu o h.enu (pola celulosa), suelu con cascos y xema güevu son ricos respeutivamente nesos minerales. Con una capa adicional anaerobia, esta vegada de barru ensin suplementos, enllénase hasta los dos tercios. Éstu dirá siguío d'agua d'una fuente pa saturar el barru y ocupar la metá del volume restante. la columna séllase apretando pa prevenir evaporación d'agua y déxase guarar por dellos meses a muncha lluz natural.

 Referencies 

 Enllaces esternos 
 Tutorial animao n'inglés fecho pol Science Education Resource Center — Carleton College
 Winogradsky column: perpetual life in a tube  — Universidá d'Edinburgu

Categoría:Bioloxía